Randonneurs Croatie | Breveti Hrvatska

BRM 400 km Sveta Nedelja
2026-08-07 00:00 (Europe/Zagreb)

BRM 600 km Sveta Nedelja
2026-08-07 00:00

BRM 300 km Sveta Nedelja
2026-08-08 00:00

BRM 200 km Sveta Nedelja
2026-08-08 00:00

BRM 200 km Plitvice
2026-08-15 08:00 - 21:30 | Plitvice Art Farm, Grabovac 257, Rakovica, Hrvatska, 47245
Pridružite nam se na četvrtom izdanju BRM 200 km Plitvičke doline i doživite jednu od najljepših biciklističkih ruta u Hrvatskoj. Očekuje vas vožnja kroz mirne i manje poznate trase Like, slikovite doline i krajolike koji ostavljaju bez daha.
Start i cilj su u Grabovcu, odakle krećemo prema srcu Like. Na putu ćete proći kroz magične šume, dolinu Kosinj, kraj izvora Gacke, te brojne manje prometnice idealne za randonneursku vožnju.
Prolazak Plitvičkim ljeskovcem napunit će nas pozitivnom energijom u predjelu izvora Plitvica. Ruta spaja prirodne ljepote, lokalnu baštinu i izazov koji će zadovoljiti svakog ljubitelja dugih vožnji.
Ovogodišnja ruta donosi novitet – vozimo sve do ulaza u tunele podzemnog aerodroma Željava, jedne od najpoznatijih vojnih lokacija u ovom dijelu Europe. Upravo zahvaljujući toj izmjeni ruta sada ima punih 200 kilometara, uz pregršt zanimljivih kontrolnih točaka i nezaboravnih pogleda.
Na startu i tijekom vožnje pobrinut ćemo se za okrjepu i ugodnu atmosferu, a po završetku vas očekuje druženje i domaće delicije uz razmjenu dojmova s još jednog nezaboravnog breveta.

Vidimo se na Plitvicama!



Plan puta



Karta



GPX datoteke



Izjava



Informacije
Na dan breveta od trgovina neće vjerojatno raditi ništa (Praznik, Velika Gospa) tako da će najveća rupa biti do Otočca (60km) gdje će raditi kafići/restorani.
Na 92km ćemo organizirati okrijepnu stanicu a nakon toga svakih 20-30 km će se prolaziti pored kafića ili restorana.



Prijave
Prijaviti se možete putem web obrasca do 13.8.2026 do 23:59h.
Startnina : 30 €
Medalja: 10 € koju možete naručiti nakon uspješno odrađenog breveta



Uz tehnički ispravan bicikl obavezna je kaciga, reflektirajući prsluk, prednje i stražnje svjetlo u slučaju vožnje po mraku ili u uvjetima slabe vidljivosti. Uz to se preporučuje priručni alat, pumpa, pribor za krpanje guma ili rezervna zračnica.

Popis prijavljenih

BRM 200 km Vinkovci
2026-08-22 07:00 - 20:30 | Vinkovci, Ulica Kralja Zvonimira 1, Vinkovci, Hrvatska, 32100
Pozdrav randonerice i randoneri,
Vinkovci se upisuju u randonersku kartu svijeta s prvim izdanjem breveta Vinkovci 200 km koji će se održati 22. kolovoza 2026. godine sa startom u 7:00 sati. Nakon što većina ispuca godišnji i polako se vrati u kolotečinu svakodnevnog života, kraj kolovoza je idealan za još jedan bijeg u svoj svijet.
Start je u centru Vinkovca ispred kafića Amaretto, Ul. kralja Zvonimira 1. Čekamo Vas od 6:00 sati uz besplatnu kavu. Cilj je u restoranu Bijela lađa, Duga ul. 48, Vinkovci uz zasluženi obrok i tekuće osvježenje.
Ruta nas vodi kroz Nuštar nakon kojega skrećemo prema Pačetinu i Boboti. Oprezno prelazimo cestu kroz novi kružni tok (Vukovar-Osijek) i nastavljamo ravno preko Vere do obale Dunava u Aljmašu gdje je KT-1 uz foto Luke Aljmaš. Vraćamo se uz prvi izazov, uspon iz Aljmaša i nastavljamo prema Erdutu gdje je KT-2 foto Dvorac na Brdu s kojeg se pruža pogled preko Dunava na ravnicu Vojvodine. Nastavljamo kroz Dalj i Vukovar prema Berku gdje je KT-3 u kafiću Sport Caffe Berak uz pečat kartona i besplatno piće po izboru. Kroz nekoliko brežuljkastih sela dolazimo do Opatovca i nastavljamo prema Iloku gdje je KT-4 u Hotelu Dunav, ovjera kartona uz pečat i još jedno besplatno piće okrijepe.
Okret za sto osamdeset i preko još dva zahtjevnija iskustva dolazimo do graničnog prijelaza. Uz osobnu ili putovnicu ulazimo u Srbiju, lagano ćemo okrznuti Frušku goru i spuštamo se u Šid. Ukoliko imate dinara, a vjerujem i da euri neće biti odbijeni, počastite se s kavom i sladoledom i nastavite prema Hrvatskoj. Ne dozvolite ravnici da vas slomi i da odustanete, slobodno si uzmite još pauza u selima koja slijede do Đeletovaca gdje je KT-5 foto Crkva sv. Ivana Kapistrana. Skrećemo na tzv. Inin put i kroz šumu, pa preko Mirkovaca dolazimo u Vinkovce u restoran Bijela lađa gdje je cilj ovoga izazova.



Plan puta



Karta



GPX datoteke



Izjava



Informacije
Prijave počinju od 06:00 sati u caffe baru Amaretto, Ul. kralja Zvonimira 1.
Budite na startu što ranije kako bi na vrijeme obavili prijavu.
Na startu će svaki sudionik dobiti plan puta, kartu i breveto karton, a obavezan je potpisati izjavu.
Cilj je u restoranu Bijela lađa, Duga ul. 48, Vinkovci uz zasluženi obrok i tekuće osvježenje.



Prijave
Prijaviti se možete putem web obrasca do 20.8.2026 do 23:59h.
Startnina : 25 €
Medalja: 10 € koju možete naručiti nakon uspješno odrađenog breveta



Uz tehnički ispravan bicikl obavezna je kaciga, reflektirajući prsluk, prednje i stražnje svjetlo u slučaju vožnje po mraku ili u uvjetima slabe vidljivosti. Uz to se preporučuje priručni alat, pumpa, pribor za krpanje guma ili rezervna zračnica.
Ponesite osobnu iskaznicu ili putovnicu zbog prelaska granice!

Popis prijavljenih

BRM 600_8000 km Karlovac
2026-08-28 00:00

BRM 200 km Karlovac
2026-08-29 00:00

BRM 300 km Slavonski Brod
2026-08-29 00:00

BRM 600 km Slavonski Brod
2026-08-29 00:00

BRM 200 km Čakovec
2026-09-05 00:00

LRM 1600 km PWH
2026-09-07 00:00

BRM 200 km Županja
2026-09-12 08:00 - 17:00

BRM 400 km Ivanić-Grad Jesen
2026-09-18 00:00

BRM 200 km Ivanić-Grad Jesen
2026-09-19 00:00

BRM 200 km Zaprešić
2026-10-03

BRM 200 km Novi Vinodolski
2026-10-10 00:00

BRM 300 km Laktec
2026-10-17 00:00

BRM 400 km Laktec
2026-10-17 00:00

BRM 200 km Benkovac
2026-10-24 00:00

BRM 300 km Zagreb-Vukovar
2026-11-07

BRM 600 km Zagreb-Vukovar
2026-11-07

BRM 200 km Požega Najduža noć
2026-12-19 00:00
